સાણંદ ચાર રસ્તાથી લઇને વૈષ્ણોદેવી સર્કલ સુધીના પટ્ટામાં પણ ભારે વાહનો અવરજવર કરી શકશે નહીં. સાંજે સાત વાગ્યાથી લઇને વહેલી પરોઢે ત્રણ વાગ્યા સુધી વાહનો બંધ રાખવામાં આવશે. ખાનગી લકઝરી બસોને પણ ઇસ્કોન ચાર રસ્તાથી લઇને નહેરુનગર ચાર રસ્તા તરફ આવવાની મંજુરી અપાશે નહીં. સાંજે સાત વાગ્યાથી લઇને વહેલી પરોઢ સુધી ઉજવણી કરવા માટે યુવા પેઢી કમરકસી ચુકી છે. બીજી બાજુ શહેરના જુદા જુદા વિસ્તારોમાં અને પાર્ટી પ્લાટોમાં નવા વર્ષના સ્વાગત માટે મનોરંજન કાર્યક્રમોનું આયોજન કરવામાં આવ્યું છે. આ કાર્યક્રમ દરમિયાન કોઇપણ અનિચ્છનીય બનાવ ન બને તે માટે પગલા લેવાયા છે. નવા વર્ષના સ્વાગત માટે માત્ર અમદાવાદમાં જ નહીં બલ્કે ગુજરાતના અન્ય ભાગોમાં પણ તૈયારીઓ કરવામાં આવી છે. જોરદાર જસ્ન બનાવવાની તૈયારી કરવામાં આવી છે. જસ્નની શરૃઆત સાંજે શરૃ થયા બાદ આગલા દિવસ સુધી જારી રહે તેમ માનવામાં આવે છે.